laion/Wikipedia-Exotic huggingface dataset:
מרובע ציקלי

בגאומטריית המישור, מרובע ציקלי הוא מרובע שניתן לחסום במעגל, לכן מכונה גם מרובע בר חסימה במעגל. כלומר, שארבעת קודקודיו מונחים על היקפו של מעגל כלשהו. המרובעים הציקליים מתאפיינים בכך שהסכום של כל זוג זוויות נגדיות בהם הוא 180 מעלות. כל טרפז שווה-שוקיים (לרבות המלבן והריבוע) הוא ציקלי. לכל מרובע שצלעותיו a,b,c,d ואלכסוניו x,y מתקיים a c + b d ≥ x y {\displaystyle ac+bd\geq xy} , ולפי משפט תלמי a c + b d = x y {\displaystyle ac+bd=xy} אם ורק אם המרובע ציקלי. היחס בין האלכסונים במרובע ציקלי כזה הוא   a d + b c a b + c d {\displaystyle \ {\frac {ad+bc}{ab+cd}}} . בין כל המרובעים החסומים במעגל נתון, הגדול ביותר בשטחו הוא הריבוע. לפי נוסחת ברהמגופטה, השטח של מרובע ציקלי שצלעותיו a,b,c,d הוא S = ( s − a ) ( s − b ) ( s − c ) ( s − d ) {\displaystyle S={\sqrt {(s-a)(s-b)(s-c)(s-d)}}} כאשר   s = a + b + c + d 2 {\displaystyle \ s={\frac {a+b+c+d}{2}}} הוא חצי ההיקף. אם המרובע החסום במעגל גם חוסם מעגל (היינו, הוא מרובע משיקים), אז שטחו שווה ל-   a b c d {\displaystyle \ {\sqrt {abcd}}} . משפט תלמי מרובע משיקים מדיה וקבצים בנושא מרובע ציקלי בוויקישיתוף מרובע ציקלי, באתר MathWorld (באנגלית) סימני מרובע ציקלי, באתר Taylor and Francis Online (באנגלית)
דניאל מפיזה

דניאל מפיזה, בן משפחת דפיסא, היה מראשי יהדות רומא בתחילת המאה ה-16. הוא ארגן את הקהילה לאחר שהגיעו לעיר בשלהי המאה ה-15 ותחילת המאה ה-16 המוני פליטים, אשר ייסדו בה אחד-עשר בתי כנסת. הללו דרשו לקבל ייצוג בהנהלת הקהילה, אשר הייתה הממונה על יהודי העיר. עמדת שליטה אשר השפיעה על חלוקת ההוצאות הציבוריות בין חברי הקהילה. המאבק הגדול היה בין ה"איטלקים" – תושבי רומא מימים ימימה והנספחים הוותיקים וכנגדם ה"אוּלטרָמוֹנְטִי" – כלומר אלה שהגיעו "מעבר להרים" – הרי האלפים – האשכנזים וכן הגולים שהגיעו לעיר מדרום איטליה – ממלכת המלכים הקתוליים פרננדו השני מלך אראגון ואיזבלה הראשונה מלכת קסטיליה. דניאל בא ממשפחת בנקאים חשובה מרומא, שעברה לטוסקנה, והיה בנקאי מצליח. הוא היה עשיר ובן תרבות ומקובל על משפחת מדיצ'י. דפיסא זכה להוקרה של האפיפיור קלמנס השביעי, שהיה ממוצא פיורנטיני, טוסקנה. הוא היה זה אשר המליץ בפניו לקבל את פני דוד הראובני. הבנקאי כתב תקנון לקהילה, הגישה לאישורה והאפיפיור נתן לה אישור רשמי בבולה שלו ב-12 בדצמבר 1524. וכך הפכה להיות למחייבת את הקהילה. לפיה זומנו בנקאים, גבירים ובעלי הון צנוע - במספר שווה לבחור נציגים ל"ועד" (congrega), אשר מנה 60 איש – כאשר מחציתם איטלקים ומחציתם "אולטמונטי". ליד דניאל מפיזה עזרו הרופא ופרשן המקרא רבי עובדיה ספורנו, והרופא יצחק צרפתי. אם נוצר שוויון, האיטלקים זכו בנציג נוסף. לידם הייתה רשות מבצעת של שלושה אמרכלים (fattori), שני פרנסים (camerllenghi) - אחד פעל כגזבר והשני כמנהל חשבונות, והם התחלפו בתפקיד כל ששה חודשים. החלטות נוספות כללו כי הטלת חרם יאושר על ידי האמרכלים. כמו כן נקבע עונש חמור "כי יקום מלשין קטן אחד, הפועל בזדון, לרגל ולהזיק לקהילה בדיבורים או במעשים" – ניתן להביאו לידי "חורבנו הגמור". תבנית ההנהגה של הקהילה הוכיחה את עצמה והחזיקה מעמד עד המאה ה-20. אטיליו מילאנו, גטו רומא, תרגום ועריכה (מאיטלקית): דינה מילאנו, ספרית מעריב, תל אביב, 1992 פנקס קהילת רומא שע"ה - תנ"ה, ההדיר והוסיף מבוא והערות: יעקב לאטס, יד בן צבי והאוניברסיטה העברית בירושלים, ירושלים, תשע"ב מוצא בית מדיצ'י בשנת 1571 שונה היחס ונקבע רוב לאיטלקים: 35 לעומת 25.
Keeps Gettin' Better: A Decade of Hits

Keeps Gettin' Better: A Decade of Hits הוא אלבום האוסף הראשון של זמרת הפופ האמריקאית כריסטינה אגילרה, שיצא בחודש נובמבר 2008 ברחבי העולם. האלבום כולל להיטים מתוך ארבעת אלבומי הסטודיו הקודמים שלה, בצירוף שני שירים חדשים ושני חידושים לשני להיטים קודמים. האלבום יצא במהדורה מיוחדת הכוללת דיסק DVD בו נכללים 10 קליפים של מיטב הסינגלים שלה. האלבום מכר למעלה מחצי מיליון עותקים בכל העולם כחודש לאחר צאתו. הסינגל המוביל "Keeps Gettin' Better" יצא רשמית ב-25 באוגוסט 2008. אגילרה חשפה לראשונה את השיר בטקס פרסי הווידאו של MTV לשנת 2008. הסינגל לא נחל הצלחה גדולה במצעדים אולם הגיע למקום השביעי במצעד האמריקאי וה-14 במצעד הבריטי. "Dynamite" יצא כסינגל ב-iTunes ב-3 בדצמבר 2008. "Genie in a Bottle" (דייוויד פרנק, סטיב קיפנר, פאמלה שיין) – 3:36 "What a Girl Wants" (גרסת הווידאו) (שלי פייקן, גאי ריצ'י) – 3:35 "I Turn to You" (דיאן ווארן) – 4:39 "Come on Over Baby (All I Want Is You)" (גרסת הרדיו) (כריסטינה אגילרה, חואן אברג, פאול ריין, רון פייר, בלאקמון, צ'אם, דאווקינס, שלי פייקן, גאי ריצ'י) – 3:23 "Nobody Wants to Be Lonely" עריכת ארצות הברית (דואט עם ריקי מרטין) (דזמונד צ'יילד, גארי בור, ויקטוריה שאווס) – 4:11 "Lady Marmalade" עריכת ארצות הברית (דואט עם מיסי אליוט, ליל קים, מאיה ופינק) (בוב קרו, קני נולאן, ליל קים) – 4:25 "Dirrty" (עריכת הווידאו) (עם רדמן) (כריסטינה אגילרה, רוק ווילדר, רדמן, ב. מוחמד, ג'. קמרון) – 4:45 "Fighter" (כריסטינה אגילרה, סקוט סטורצ', אי. דאווק) – 4:05 "Beautiful" (לינדה פרי) – 4:00 "The Voice Within" רק בעריכת בריטניה ויפן (עריכת הווידאו) (כריסטינה אגילרה, גלן באלאד) – 4:24 "Ain't No Other Man" (אגילרה, צ'ארלס רואן, כריס אי. מרטין, הרולד ביטי, קרה דיוגארדי) – 3:48 "Candyman" (מיקס של הסינגל) (כריסטינה אגילרה, לינדה פרי) – 3:14 "Hurt" (כריסטינה אגילרה, לינדה פרי, מארק רונסון) – 4:03 "Genie 2.0" (דייוויד פרנק, סטיב קיפנר, פאמלה שיין, לינדה פרי) – 4:15 "Keeps Gettin' Better" (כריסטינה אגילרה, לינדה פרי) – 3:04 "Dynamite" (כריסטינה אגילרה, לינדה פרי) – 3:09 "You Are What You Are (Beautiful)" (לינדה פרי) – 4:44 מידע על האלבום Keeps Gettin' Better: A Decade of Hits באתר MusicBrainz האלבום Keeps Gettin' Better: A Decade of Hits באתר Discogs
אמשינוב

אמשינוב (בכתיב יידי: אַמשינאָוו; בפולנית: Mszczonów, "משצ'וֹנוּב") היא עיירה בפולין. בשנת 2006 נמנו בעיירה 6,231 תושבים. העיירה היא מקום הולדתה של חסידות אמשינוב – ענף של חסידות וורקא. בין מלחמות העולם נמנו בעיירה כ-2,200 יהודים, כמחצית תושביה, והתקיימה בה פעילות של המפלגות היהודיות השונות. עם כיבוש העיירה בידי הגרמנים ב-5 בספטמבר 1939, רצחו בה אלו עשרות יהודים, חלקם בבית כנסת שהציתו על יושביו, והטילו על הקהילה גזירות שונות. בסוף 1940 רוכזו כ-2,000 יהודי העיירה בגטו שהוקם בה, ממנו הוצעדו בתחילת פברואר 1941 לז'יררדוב הסמוכה, וממנה הועברו לגטו ורשה. מדיה וקבצים בנושא אמשינוב בוויקישיתוף אתר האינטרנט הרשמי של אמשינוב (בפולנית) משצ'ונוב (Mszczonów), באנציקלופדיה של הגטאות, באתר יד ושם "אמשינוב", באתר השטעטל הווירטואלי אמשינוב (פולין), דף שער בספרייה הלאומית ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
גיבתון עפרוני

גיבתון עפרוני (שם מדעי: Emberiza calandra, לשעבר Miliaria calandra) הוא מין ציפור שיר בסוג גיבתון שבמשפחת הגיבתוניים. גיבתון עפרוני נפוץ בדרום ובמרכז אירופה, בצפון אפריקה ובמערב אסיה. בישראל הוא מצוי במרכז ובצפון הארץ. בחורף יכול להדרים עד לערבה. גיבתון עפרוני חי בעיקר בשטחים פתוחים - שטחים חקלאיים, שדות מרעה ושדות בור. הוא מרבה להמצא על חוטי חשמל וטלפון, גדרות או בתוך שיחים נמוכים. אורכו 16 עד 19 ס"מ, משקלו כ 50 גרם, ומוטת כנפיו 26 עד 32 ס"מ. צבעו חום אפרפר והוא מפוספס בפסים חומים. הזכר והנקבה דומים במראם, אך הזכרים גדולים יותר. הגיבתון עפרוני ניזון מזרעים, עשבים, פירות, חרקים, ועכבישים. מדיה וקבצים בנושא גיבתון עפרוני בוויקישיתוף גיבתון עפרוני, באתר ITIS (באנגלית) גיבתון עפרוני, באתר NCBI (באנגלית) גיבתון עפרוני, באתר Animal Diversity Web (באנגלית) גיבתון עפרוני, באתר GBIF (באנגלית) גיבתון עפרוני באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
מחוזות בלארוס

מבחינה אדמיניסטרטיבית מחולקת בלארוס לשישה מחוזות (וובלסט, בבלארוסית: Вобласць) ולעיר מינסק. מינסק מהווה גם עיר בירה של מחוז מינסק. כחלוקה משנית, כל מחוז מחולק לאזורים (raioni, ראיוני) כמתואר במחוזות משנה של בלארוס. חלוקה זו התגבשה בשנת 1960 כאשר בלארוס הייתה חלק מברית המועצות. מדיה וקבצים בנושא מחוזות בלארוס בוויקישיתוף ערך זה הוא קצרמר בנושא גאוגרפיה של בלארוס. אתם מוזמנים לתרום לוויקיפדיה ולהרחיב אותו.
האקדח מת מצחוק (סדרת סרטים)

האקדח מת מצחוק (באנגלית: The Naked Gun) היא סדרת סרטי קומדיה אמריקניים אשר נכתבו והופקו על ידי ג'ים אברהמס, דייוויד צוקר וג'רי צוקר בכיבובם של לזלי נילסן, פריסילה פרסלי, או. ג'יי. סימפסון וג'ורג' קנדי. שני הסרטים הראשונים בסדרה בוימו על ידי דייוויד צוקר. הסרטים מבוססים על סדרת הטלוויזיה "מחלק משטרה" (באנגלית: "Police Squad!‎"), בה שיחק נילסן בתחילת שנות ה-80 של המאה ה-20. ערך מורחב – האקדח מת מצחוק: מתוך תיקי מחלק משטרה! לוטננט פרנק דרבין חוקר ניסיון לרצח של נורדברג, אחד הקולגות שלו ביחידת המשטרה. במהלך החקירה דרבין מגלה כי קיימת תוכנית להתנקשות במלכה אליזבת השנייה במהלך ביקורה הצפוי בארצות הברית ועליו לעצור את המתנקשים. הסרט זכה לביקורות חיוביות באופן כללי, ולציון 89% באתר ריכוז הביקורות Rotten Tomatoes, מתוך 37 ביקורות. ערך מורחב – האקדח מת מצחוק ½2: מהפח אל הפחד פרנק מגלה כי קוונטין הפסברג מעורב בתוכנית זדונית לחטוף את ד"ר אלברט מיינהיימר, מדען בכיר אותו מינה הנשיא כדי שיגבש מדיניות אנרגיה חדשה לארצות הברית. הפסברג מתכנן לחטוף את מיינהיימר ולהחליפו בכפיל אשר יתמוך במדיניות האנרגיה אותה יכתיבו חברות האנרגיה. הסרט זכה לביקורות שליליות בעיקר, ולציון 57% באתר ריכוז הביקורות Rotten Tomatoes, מתוך 35 ביקורות. ערך מורחב – האקדח מת מצחוק ⅓33: העלבון האחרון אף על פי שדרבין הספיק לצאת לגמלאות, הוא נקרא למשימה אחת אחרונה – להיכנס לכלא תחת מסווה. בכלא דרבין חושף מזימה לפוצץ פצצה בטקס פרסי האוסקר. הסרט זכה לביקורות שליליות בעיקר, ולציון 53% באתר ריכוז הביקורות Rotten Tomatoes, מתוך 32 ביקורות. מדיה וקבצים בנושא האקדח מת מצחוק בוויקישיתוף
דומנל ברק

דומנל ברק (בגאלית סקוטית: Domnall Brecc - "דומנל (דונלד) המנומש"; נפטר בשנת 642) היה מלך דאל ריאטה החל משנת 629 או 630 ועד מותו. דומנל, בנו של אאוכייד בוייד, עלה לשלטון לאחר מות אביו. על פי "דברי ימי טיגרנאך" השתתף דומנל בשנת 622 בקרב קנד דלגת'ן (Cend Delgthen) לצד קונאל דות'בין משבט קולמיין. קרב זה הוא הקרב היחיד, על פי המקורות ההיסטוריים המצויים בידינו כיום, בו היה דומנל בצד המנצח. לאחר שדומנל הפר את הברית של ממלכת דאל ריאטה עם קנל קונייל (שבט קונייל) מאוי נייל, נחל דומנל ארבע תבוסות. באירלנד הובס דומנל לצבאותיו של המלך העליון של אירלנד דומנאל מק אאדו מקנל קונייל (שבט קונייל) בקרב מג ראת' בשנת 637. כמו כן הובסל דומנל בקרבות מול הפיקטים (ממלכת פורטריו) בשנים 635 ו-638; עוד הובס דומנל על ידי אאוגיין הראשון מאלט קלוט (ממלכת סטרת'קלייד) בשנת 642 - קרב בו מצא דומנל את מותו. בנו, דומאנגארט מק דומנל היה לימים מלך דאל ריאטה. בנו השני, קת'אסאך (Cathasach) נפטר בשנת 650 לערך. דברי ימי אלסטר ודברי ימי טיגרנאך דברי ימי הפיקטים
קתדרה (אקדמיה)

קָתֶדְרָה (מיוונית: (kathedra) καθεδρα – כיסא, מושב; באנגלית: Chair) היא פעילות הוראה או מחקר באוניברסיטה בתחום מדעי שהאוניברסיטה מעוניינת להדגישו בתוך פקולטה מסוימת או תוך שילוב תחומי מחקר מפקולטות ומחלקות שונות. בראש הקתדרה עומד פרופסור המקבל בדרך זו מעמד של בכירות ונקרא "מופקד הקתדרה". לעיתים, קתדרה היא שלב ראשון בעיסוק בתחום חדש באוניברסיטה המתפתח לכדי מחלקה נפרדת, ולעיתים היא תואר בלבד[דרושה הבהרה] המוענק לפרופסור בכיר (למשל "הקתדרה למתמטיקה על שם לוקאס" באוניברסיטת קיימברידג' בראשה כיהנו אייזק ניוטון, פול דיראק, סטיבן הוקינג ורבים נוספים). נהוג שהקתדרה נקראת על שם תורם או קרן המממנת אותה, או נקראת על שם אדם מסוים כהנצחה. בשם הקתדרה מוזכר תמיד התחום המדעי-מחקרי עליו היא מופקדת. התורם או הקרן משלמים לפרופסור העומד בראשה תוספת תשלום על משכורתו האקדמית הרגילה לפי התקן. קתדרות, באתר acad-sec.tau.ac.il איוש קתדרות ודוכנים, באתר https://academic-secretary.huji.ac.il/ אוניברסיטת בן-גוריון בנגב, נוהל קתדראות, באתר https://in.bgu.ac.il/
דין (פירושונים)

האם התכוונתם ל... חוק ומשפט דין – כלל הנורמות המשפטיות החלות במערכת משפטית מסוימת, או לגבי שאלה משפטית מסוימת משפט (דין) – הליך שבמסגרתו מתבררת תביעה בפני בית משפט או בית דין יהדות הלכה – כלל הדינים והחוקים על פיהם חייבים היהודים לנהוג גאוגרפיה הוריקן דין – סופה טרופית בדרגה 5 בסולם ספיר-סימפסון יער דין – אזור גאוגרפי והיסטורי במחוז גלוסטרשייר שבאנגליה האי דין – איים בשם זה אישים ג'יימס דין – שחקן קולנוע אמריקאי הווארד דין – פוליטיקאי דמוקרטי אמריקאי הייזל דין (אנ') – זמרת אנגלייה ויליאם דין – שופט ומושל אוסטרלי חזי דין – קוסם ומנחה טלוויזיה ישראלי שיימוס דין (אנ') – סופר ומשורר אירי דיין (פירושונים) אישים ששמם הפרטי הוא דין
פרכאר מק קונייד

פרכאר מק קונייד (בגאלית סקוטית: Ferchar mac Connaid - "פרכאר בנו של קונייד"; נפטר בשנת 650 או 694) היה מלך דאל ריאטה החל משנת 642 ועד שנת 650. פרכאר היה בנו של קונאד קר, וככל הנראה בן לקנל קומגייל (שבט קומגייל) - אף שבעבר היו היסטוריונים שסברו כי היה בן לקנל נגאבריין (שבט גבריין). על פי "דברי ימי אלסטר" נכתב כי פרכאר נהרג בשנת 694 - אולם הרישומים לתקופה זו נראים כרישומים שנרשמו בשל טעות 50 שנה לאחר מועדם, וייתכן כי נהרג בשנת 650. על פי ה"דואן אלבאנאך" שלט פרכאר 16 שנים, ראשיתן, כנראה, במקביל לדומנל ברק, ולאחר מכן שלט כשליט יחיד. דברי ימי אלסטר ודברי ימי טיגרנאך דברי ימי הפיקטים
קונאל קראנדומנה

קונאל קראנדומנה (בגאלית סקוטית: Conall Crandomna; מת בשנת 660) היה מלך דאל ריאטה החל משנת 650 ועד מותו. על פי ה"סנכוס פר נ-אלבן" קונאל היה בנו של אאוכייד בוייד וחבר קנל נגאבריין (שבט גבריין). על פי ה"דואן אלבאנאך" קונאל עלה לשלטון לאחר מותו של פרכאר מק קונייד מקנל קומגייל (שבט קומגייל), שהיה אז חלק משבט גבריין. קונאל מלך במקביל לדונכאד מק קונייג עד שנת 654 ולאחר מותו של דונכאד שלט כשליט יחיד עד שנת 660. על פי "דברי ימי אלסטר" קונאל נפטר בשנת 659 או 660, ואחריו עלה לשלטון אחיינו, דומאנגארט מק דומנייל. בניו, מאל דואין מק קונאל ודומנאל דון מלכו על דאל ריאטה מספר שנים לאחר מותו. דברי ימי אלסטר ודברי ימי טיגרנאך דברי ימי הפיקטים
תחנת כוח

תחנת כוח היא מתקן תעשייתי גדול להפקת אנרגיה חשמלית. תחנת כוח מופעלת בדרך כלל באמצעות מקור אנרגיה. תחנות כוח נחלקות לסוגים אחדים, בהתאם למקור האנרגיה המשמש להפעלתן: תחנת כוח מבוססת על דלק: מונעת באמצעות שריפת דלק מאובנים לסוגיו: מזוט, פחם, גז טבעי, פצלי שמן תחנת כוח הידרואלקטרית: מונעת בכוח מים הנופלים בכוח הכובד לאחר שנאגרו בסכר או ממפל מים טבעי דרך טורבינה המניעה את יחידת ייצור החשמל. בשנת 2010 בתחנות כוח מסוג זה יוצרו 16% מכלל החשמל המלאכותי בעולם.[דרוש מקור] תחנת כוח גרעינית: מונעת על ידי קיטור הנוצר מחום המופק על ידי כור גרעיני. תחנת כוח גאותרמית: מונעת בכוח מים חמים או קיטור המצויים בקרקע. תחנת כוח המופעלת באמצעות אנרגיית הרוח, היוצרת חשמל מטורבינות המונעות על ידי הרוח. בדרך כלל מכונה אוסף כזה של טורבינות - "חווה". תחנת כוח המופעלת מכוחות גאות ושפל של הים. תחנת כוח פוטו-וולטאית: מופעלת על ידי המרה ישירה של אנרגיית השמש לחשמל. תחנת כוח סולארית קיטורית: מונעת על ידי קיטור הנוצר מחום השמש. קיימים גם סוגים נדירים נוספים של תחנות כוח (כמו תחנות הפועלות על תסיסת אשפה). תחנת הכוח הגדולה בעולם היא תחנת כוח סכר שלושת הערוצים בסין. הספק התחנה עומד על 22.5 ג'יגה ואט. ערך מורחב – משק החשמל בישראל במדינת ישראל פועלות חמש תחנות כוח חופיות, המתופעלות בידי חברת החשמל לישראל: תחנת הכוח אורות רבין, הגדולה בישראל - חדרה תחנת הכוח רוטנברג - אשקלון תחנת הכוח רדינג - תל אביב-יפו תחנת הכוח אשכול - אשדוד תחנת הכוח חיפה - חיפה טורבינות גז (חברת החשמל) ותחנות כוח פרטיות מופעלות בגז: תחנת הכוח גזר - מועצה אזורית גזר תחנת הכוח צפית - כפר מנחם תחנת הכוח אילת - אילת תחנת הכוח עטרות - ירושלים תחנת הכוח רמת חובב - דרומית לבאר שבע. הוקמה על ידי חברת החשמל ובהמשך נמכרה. תחנת הכוח חגית - מחלף אליקים. הוקמה על ידי חברת החשמל ובהמשך מחציתה נמכרה. תחנת הכוח אלון תבור - אזור התעשייה אלון תבור. הוקמה על ידי חברת החשמל ובהמשך נמכרה. תחנת הכוח דוראד - תחנת הכוח הפרטית השנייה בגודלה בישראל תחנת הכוח דליה - תחנת הכוח הפרטית הגדולה בישראל שהחלה לפעול ביוני 2015 תחנת הכוח אתגל - תחנת כוח פרטית בינונית הפועלת בישראל תחנת הכוח דלק אנרגיה - תחנת כוח פרטית (כ-80 מגה ואט) המשולבת עם מתקן התפלה תחנת הכוח OPC רותם - תחנת כוח פרטית הממוקמת במישור רותם (כ-440 מגה ואט) תחנת הכוח צומת אנרגיה - תחנת כוח פרטית במחזור פתוח של חברת OPC הממוקמת בסמוך לקריית גת (כ-400 מגה וואט). תחנות כוח היסטוריות: תחנת הכוח נהריים - נהריים - תחנת כוח היסטורית ולא פעילה, שהושבתה במהלך מלחמת העצמאות תחנת הכוח ירושלים - מתחם תחנת הרכבת ירושלים - תחנת כוח היסטורית לא פעילה (כרגע הבניין נמצא ברשות חברת החשמל). משק חשמל חברת החשמל לישראל צבי פלטיאל, "ביקוע גרעיני והשימוש בו להפקת חשמל", פי האטום, אפריל 1992. ריצ'רד ריבס, "אנרגיה גרעינית: שלם עכשיו, שלם מאוחר יותר", פי האטום, אפריל 1992. ג'. ה. פרמלין, "אנרגיה גרעינית: שלם עכשיו, חסוך בעתיד", פי האטום, אפריל 1992. לואיס טפר, "תחנות כוח גרעיניות - המצב בארץ ובעולם", פי האטום, אפריל 1992. גילברט הרברט ואיטה היינצה-גרינברג, ראשית האדריכלות המודרנית בארץ ישראל : תחנות הכוח הראשונות 1921-1932, חיפה : חברת החשמל - היחידה לתקשורת, קשרי הציבור והפרסום, 1997. ד"ר ארז גרטי, דרכים שונות להפקת חשמל - אשכול כתבות, במדור "מאגר המדע" באתר של מכון דוידסון לחינוך מדעי, 30 אפריל 2010
מריה יודינה

מריה וניאמינובנה יודינה (רוסית: Мария Вениаминовна Юдина;‏ ספטמבר 1899 – 19 בנובמבר 1970) הייתה פסנתרנית רוסית יהודיה שהתנצרה. יודינה נולדה בעיירה נבל ברוסיה (כיום סמוך לגבול עם בלארוס) למשפחה יהודית חילונית ולמדה בקונסרבטוריון של פטרוגרד (שמה של סנקט פטרבורג דאז). על בני כיתתה נמנה גם דמיטרי שוסטקוביץ'. יודינה התמחתה בפרשנותה ליצירות בטהובן אך גם אימצה את המוזיקה של המאה ה-20 והייתה מבין ראשוני הפסנתרנים שניגנו יצירות משל בן כיתתה שוסטקוביץ' וכן משל סטרווינסקי, אנטון וברן, אלבן ברג, הינדמית ומסייאן. פרשנותה למוזיקה לפסנתר של באך הקנתה לה שבחים רבים והיא השפיעה על גלן גולד, שנחשב לפרשן המודרני המובהק של יצירות באך לפסנתר. בנוסף למדה והרצתה בנושאי ספרות, שירה ופילוסופיה והייתה חברה ב"חוג בכטין" שהתרכז בעיר הולדתה נבל סביב הפילוסוף מיכאיל בכטין. בשנת 1919, לאחר תהליך ארוך של הרהורים דתיים, התנצרה והפכה לנוצרייה אדוקה בכנסייה הרוסית הפרבוסלבית. לאחר שסיימה את לימודיה בקונסרבטוריון נשארה ללמד בו והחזיקה במשרתה עד 1930. היא התנגדה בגלוי למשטר הסובייטי וענדה תמיד צלב לצווארה, דבר שהיה אסור. בעקבות כך נאסר עליה ללמד ואף להופיע במשך תקופות ארוכות על במות מרכזיות. ב-1930 פוטרה מהקונסרבטוריון ולא מצאה עבודה אלא בטביליסי, שם לימדה עד 1933. ב-1936 עברה למוסקבה ולימדה בקונסרבטוריון שם ובמכון גנסין, בהפסקות, עד 1960. ההפסקות נבעו מכך שלא הסתירה את דעותיה והרבתה להתווכח עם ממונים עליה בנושאי פוליטיקה, דת ואמנות. בנוסף, היא התעקשה לנגן מוזיקה מודרנית שהייתה אסורה בברית המועצות. ב-1960 פוטרה סופית מהקונסרבטוריון ומהמכון. יודינה המשיכה להופיע, אך נאסרה הקלטה של הופעותיה. בהופעה בלנינגרד ב-1961 הקריאה כהדרן שירים מאת בוריס פסטרנק ונאסר עליה להופיע למשך חמש שנים. ב-1966 שבה ללמד בקונסרבטוריון במוסקבה. יודינה מתה ב-1970 במוסקבה. למרות יציאתה בגלוי כנגד המשטר, הוויכוחים יוצאי הדופן שלה עם בכירים במשטר הסובייטי ודעותיה המוצקות, לא נפגעה יודינה כלל במהלך הטיהורים הגדולים ונפגעה הרבה פחות מאמנים ואינטלקטואלים שהעזו פחות ממנה להתעמת עם המשטר ולהביע דעות אופוזיציוניות, אשר הוגלו או הוצאו להורג. המפתח להבנת חידה זו הוא הגילוי שיודינה הייתה הפסנתרנית האהובה ביותר על סטלין. לילה אחד שמע סטלין קונצרט חי של יודינה ברדיו בו ניגנה את הקונצ'רטו לפסנתר מספר 23 מאת מוצארט. לאחר שהסתיים הקונצרט ביקש כי ישיגו לו הקלטה. אך הקונצרט לא הוקלט ולבקשתו של סטלין אין לסרב. לפיכך העירו שליחיו של סטלין את יודינה באמצע הלילה, הובילו אותה לאולפן הקלטות של החברה הממשלתית "מלודיה" בו אורגנה תזמורת והיא הקליטה את הקונצ'רטו. מן ההקלטה הופק עותק יחיד של תקליט שהובהל עוד באותו לילה לסטלין. לפי עדויות סטלין בכה למשמע הצלילים הראשונים של הקונצ'רטו. הגלופה ששימשה להדפסת התקליט שרדה וניתן כיום להשיג תקליטור עם הקלטה ייחודית זו. למרות יחס מיוחד זה, ביקורתה של יודינה לא התרככה. היא זכתה בפרס סטלין ותרמה אותו לכנסייה בעבור "תפילות מחילה לפשעיו של סטלין". נתן דונביץ', ענקים ופסנתרנים אחרים, זמורה ביתן, 2000 מדיה וקבצים בנושא מריה יודינה בוויקישיתוף אתר האינטרנט הרשמי של מריה יודינה מריה יודינה, באתר ספוטיפיי מריה יודינה, באתר AllMusic (באנגלית) מריה יודינה, באתר MusicBrainz (באנגלית) מריה יודינה, באתר Discogs (באנגלית)
סולטאן בן עבד אל-עזיז אאל סעוד

הנסיך סולטאן בן עבד אל-עזיז אָאל סעוד (בערבית: سلطان بن عبدالعزيز آل سعود; ‏ 5 בינואר 1928 – 22 באוקטובר 2011‏) היה יורש העצר לכס המלכות של ערב הסעודית. סולטאן רכש השכלה בדתות ודיפלומטיה. סולטאן מונה לשליט של ריאד, עיר הבירה של ערב הסעודית, בשנת 1947. הוא הפך לשר התקשורת בשנת 1955. סולטאן מונה לשר ההגנה בשנת 1962. נמתחה עליו ביקורת כאשר עשה עסקות נשק בשווי מיליארדי דולרים עם ארצות הברית ועם הממלכה המאוחדת, ולכן היה פופולרי פחות מעבדאללה, מלך ערב הסעודית. בשנת 1982 מונה כשני בתור לראשות הממשלה, ובשנת 2005, עם מות המלך פהד, הפך ליורש העצר הרשמי של ערב הסעודית. עם זאת, הוא מת באוקטובר 2011, בטרם הספיק למלוך. סולטאן כיהן הן כשר ההגנה והן כיושב ראש המועצה המפקחת על קווי התעופה בערב הסעודית. יש לו בנים רבים. מדיה וקבצים בנושא סולטאן בן עבד אל-עזיז אאל סעוד בוויקישיתוף אתר האינטרנט הרשמי של סולטאן בן עבד אל-עזיז אאל סעוד סעודיה: יורש העצר הלך לעולמו בגיל 86, באתר ynet, 22 באוקטובר 2011
ראדק שירל

ראדק שירל (צ'כית: Radek Šírl; נולד ב-20 במרץ 1981 ברודנה) הוא כדורגלן צ'כי לשעבר ששיחק בעמדת הקשר בקבוצת בוהמיאנס 1905. בעבר שיחק שירל במועדונים ספרטה פראג ובוהמיאנס פראג. ב-2008 הוא זומן לראשונה לסגל הנבחרת הלאומית של צ'כיה, ואף שיחק עבור הנבחרת הצעירה שלה בגביע העולם בכדורגל עד גיל 20 בשנת 2001. הוא זכה עם זניט סנקט פטרבורג באליפות ליגת העל הרוסית בשנת 2007, ואף כבש שער מכריע במחזור האחרון מול סאטורן ראמנסקו שהעניק לקבוצתו את האליפות. בעונת 2007/2008 הוא זכה עם זניט בגביע אופ"א, לאחר ניצחון 0–2 על גלאזגו ריינג'רס במשחק הגמר. זניט גביע הליגה הרוסית: 2007 אליפות רוסיה: 2007 הסופר קאפ הרוסי: 2008 גביע אופ"א: 2008 הגביע הרוסי: 2010 מלאדה בולסלאב הגביע הצ'כי: 2011 מדיה וקבצים בנושא ראדק שירל בוויקישיתוף אתר האינטרנט הרשמי של ראדק שירל (ברוסית) ראדק שירל, באתר Transfermarkt ראדק שירל, באתר Soccerway ראדק שירל, באתר WorldFootball.net ראדק שירל, באתר National Football Teams ראדק שירל, באתר FootballDatabase.eu ראדק שירל באתר זניט
Dark Horse (אלבום)

Dark Horse (בעברית: "סוס אפל") הוא אלבום האולפן השישי של ניקלבק, להקת הרוק/פוסט גראנג' הקנדית. האלבום יצא ב-18 בנובמבר 2008. האלבום מכר כ-300,000 עותקים בשבוע הראשון, והגיע למקום השני של רשימת שבועון הבילבורד האמריקאי. הוא הגיע למקום ראשון בקנדה ומקום שלישי באוסטרליה. האלבום הגיע למעמד פלטינה (מיליון עותקים) ב-9 בדצמבר באותה שנה. ב-29 בספטמבר 2008 יצא הסינגל הראשון של האלבום Gotta Be Sombody (בעברית: "חייב להיות מישהו") אשר זכה להצלחה רבה בארצות הברית. הווידאו של האלבום יצא ב-16 בדצמבר. השיר החליף את If Today Was Your Last Day (בעברית: "אם זהו היה יומך האחרון") כסינגל הראשון של האלבום. באוקטובר הודלף השיר Something In Your Mouth (בעברית: "משהו בפה שלך") לרדיו ושוחרר רשמית כסינגל השני של האלבום ב-15 בדצמבר. במהלך מרץ יצא הסינגל השלישי של האלבום I'd come for you (בעברית:"אני בא אלייך"). מידע על האלבום Dark Horse באתר MusicBrainz מידע על האלבום Dark Horse באתר AllMusic האלבום Dark Horse באתר Discogs האלבום Dark Horse באתר ספוטיפיי
Saving abel

Saving abel (סאביניג אבל, בעברית להציל את הבל) היא להקת רוק שמקורה מיסיסיפי שבארצות הברית. מקור השם בא מהסיפור קין והבל. הלהקה הוציאה אלבום הנקרא על שמה ב-2006 אך האלבום לא נחל הצלחה. ב-2008 הוציאה הלהקה את אותו אלבום בהוצאה מחודשת עם חלק מהשירים הישנים וכמה חדשים. הפעם הלהקה נחלה הצלחה: הלהיט Addicted שיצא כסינגל הראשון של הלהקה הגיע לעשירייה הראשונה בטבלאות של אמריקה. זמן קצר אחרי זה הוציאה הלהקה את הסינגל Days ‏18 אשר נחל פחות הצלחה מהסינגל הקודם. מדיה וקבצים בנושא Saving abel בוויקישיתוף אתר האינטרנט הרשמי של Saving abel (באנגלית) Saving abel, ברשת החברתית פייסבוק Saving abel, ברשת החברתית אקס (טוויטר) Saving abel, באתר אפל מיוזיק (באנגלית) Saving abel, באתר ספוטיפיי Saving abel, באתר AllMusic (באנגלית) Saving abel, באתר MusicBrainz (באנגלית) Saving abel, באתר דיזר Saving abel, באתר Discogs (באנגלית) Saving abel, באתר Songkick (באנגלית) Saving abel, באתר בילבורד (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.